Premieră pentru Poșta Română: Asigură transportul coletelor pe ruta București – Germania.
Poşta Română a inaugurat o nouă cursă poştală auto pe ruta Bucureşti – Timişoara – Frankfurt şi retur. Transportul pe cale aeriană nu este întotdeauna accesibil. Cursa auto către Germania reprezintă o premieră în istoria Poştei Române.
În contextul crizei SARS-CoV-2, care a demonstrat că transportul pe cale aeriană nu este întotdeauna accesibil, Compania Naţională Poşta Română anunță că a inaugurat o nouă cursă poştală auto: Bucureşti – Timişoara – Frankfurt şi retur.Aceasta va asigura schimbul de trimiteri poştale cu origine Germania şi destinaţie România.Cursa auto către Germania reprezintă o premieră în istoria Poştei Române."Situaţiile create de închiderea aeroporturilor şi apariţia unor întârzieri necontrolabile în activitatea de livrare ne-au provocat să găsim soluţii alternative de transport.Utilizarea căii rutiere este poate, cea mai sigură modalitate de livrare la destinaţie a trimiterilor clienţilor Poştei Române. Întotdeauna am pus pe primul plan respectarea angajamentelor asumate.Aşa am decis înfiinţarea unei curse auto pe ruta Bucureşti – Timişoara- Frankfurt şi retur. Meseria de poştaş înseamnă, prin definiţie, crearea de punţi între oameni, ceea ce încercăm şi noi să facem prin toate măsurile pe care le implementăm", a declarat Horia Grigorescu, directorul general al Poştei Române.Cursa auto se face cu autoturisme şi şoferi ai Companiei Naţionale Poşta Română şi va avea, pentru început, o frecvenţă de două ori pe săptămână, în zilele de marţi şi vineri.Prima cursă a ajuns la Frankfurt miercuri, 4 august, urmând ca astăzi să se întoarcă spre Bucureşti.